STAเดินหน้าเข้าตลาดหุ้นสิงคโปร์
บริษัท ศรีตรังแอโกรอินดัสทรี ยันเดินหน้าเข้าตลาดหุ้นสิงคโปร์ ชี้อยู่ระหว่างเจรจาเสนอขายและกำหนดราคาสุดท้าย
26 ม.ค. 2554

บริษัท ศรีตรังแอโกรอินดัสทรี ยันเดินหน้าเข้าตลาดหุ้นสิงคโปร์ ชี้อยู่ระหว่างเจรจาเสนอขายและกำหนดราคาสุดท้าย 
บริษัท ศรีตรังแอโกรอินดัสทรี (STA) ได้แจ้งข้อมูลต่อตลาดหลักทรัพย์แห่งประเทศไทยอีกครั้งหนึ่งเช้าวันนี้ว่า บริษัทยังคงเดินตามแผนการนำบริษัทเข้าตลาดหลักทรัพย์สิงคโปร์ โดยยังอยู่ในระหว่างการเจรจาเสนอขายและกำหนดราคาสุดท้าย 
ทั้งนี้ บริษัทฯขอขึ้นเครื่องหมาย H หยุดพักการซื้อขายหุ้นเป็นเวลา 1 ชั่วโมงในวันนี้ คือ ตั้งแต่เวลา10.00 - 11.00 น.
เช้าวันที่ 26 มกราคม 2554 นั้น บริษัทฯเกิดความผิดพลาดในการแจ้งข่าวเรื่องบริษัทยกเลิกการเสนอขายหลักทรัพย์และนำบริษัทเข้าจดทะเบียนในตลาดหลักทรัพย์สิงคโปร์